2014.5.20. Az Európai Unió Hivatalos Lapja L 148/15 A BIZOTTSÁG 525/2014/EU FELHATALMAZÁSON ALAPULÓ RENDELETE (2014. március 12.) az 575/2013/EU európai parlamenti és tanácsi rendeletnek a piac fogalmát meghatározó szabályo- zástechnikai standardok tekintetében való kiegészítéséről (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (") és különösen annak 341. cikke (3) bekezdésének harmadik albekezdésére, mivel: (1) — Az 575/2013/EU európai parlamenti és tanácsi rendelet 362. cikke szerint az általános piaci kockázat valamely pénzügyi eszköz árváltozásának kockázata, amely tőzsdén forgalmazott, hitelviszonyt megtestesítő értékpapír vagy annak származtatott eszköze esetében a kamatszintek változásából, tulajdoni részesedést megtestesítő instru- mentum vagy annak származtatott eszköze esetében az egyes értékpapírok sajátos tulajdonságaival kapcsolatban nem lévő, széles részvénypiaci mozgásokból adódik. (2) — Azáltalános piaci kockázatnak az 575/2013/EU európai parlamenti és tanácsi rendelet 343. cikkében előírt kiszá- mítása céljából indokolt abból kiindulni, hogy különböző részvények kerülnek egyazon piacra, ahol ugyanazok az általános piaci kockázatok hatnak rájuk, vagyis az eszköz ármozgása a helyi gazdasági feltételek következménye. Következésképpen e célból a piac fogalmát integrált gazdaságra kell értelmezni, amely jellemzően egy nemzeti joghatóságnak fog megfelelni. (3) — A fentiek sérelme nélkül a közös valutának az euróövezetben való bevezetése a részvénypiaci szegmentáció lényeges jellemzőit szüntette meg. Például a részt vevő tagállamok szempontjából megszűnt a devizakockázat és lehetővé vált a társaságok eredményeinek ugyanabban a valutában történő nyilvánosságra hozatala. Emellett az euro bevezetése a részt vevő tagállamok tekintetében mélyreható gazdasági és jogi konvergenciát tett szükségessé és alátámasztja a közös szabályok alapján működő integrált piac. Bár az utóbbiak az Unió valamennyi tagállamára jellemzők, azonban a közös valuta a részt vevő tagállamok szorosabb és mélyebb gazdasági integrációját eredmé- nyezte, ezáltal indokolt az e rendelet alkalmazásában történő eltérő kezelés. Ennek megfelelően a piac fogalmát az euróövezet esetében az összes euróövezeti részvénypiacra vonatkoztatva, az euróövezeten kívüli részvénypiacok esetében pedig a nemzeti joghatóságok alapján kell meghatározni. (4) — Ez a rendelet az Európai Bankhatóság által a Bizottságnak benyújtott szabályozástechnikai standardtervezeteken alapul. (5) — Az EBH nyilvános konzultációt folytatott az e rendelet alapját képező szabályozástechnikai standardtervezetekről, elemezte az ezzel összefüggésben felmerülő lehetséges költségeket és hasznokat, és kikérte az 1093/2010/EU európai parlamenti és tanácsi rendelet () 37. cikke alapján létrehozott Banki Érdekképviseleti Csoport vélemé- nyét, () HLL 176., 2013.6.27., 1. 0. () Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. 04.